open-index/open-wikipedia-markdown huggingface dataset:
சிவப்பிரகாசம் (நூல்)

**சிவப்பிரகாசம்** என்பது 14 சைவ சித்தாந்த சாத்திரங்களுள் ஒன்றாகும். 14 சைவ சித்தாந்த சாத்திர நூல்களுள் எட்டு நூல்களை இயற்றிய உமாபதி சிவாச்சாரியாரே இதன் ஆசிரியராவார். இந் நூல் சைவ சித்தாந்தக் கோட்பாடுகளை நூறு விருத்தப் பாடல்களால் விளக்குகின்றது. இந்த நூலுக்கு முதல்நூல் சிவஞான போதம். வழிநூல் சிவஞான சித்தி. இது சார்புநூல். இந்நூல் எழுதப்பட்ட ஆண்டு சாலிவாகனம் 1228 (பொஊ 1306).

வடமொழி உபநிடதக் கருத்துகளை இந்த நூல் தெளிவாக்குகிறது. 

இந்த நூலுக்குப் பல உரைநூல்கள் உள்ளன. அவை:திருக்கயிலாய பரம்பரை வேளாக்குறிச்சி ஆதீன சீடர் மதுரை ஞானப்பிரகாசர் உரை (அச்சாகவில்லை),திருக்கயிலாய பரம்பரை வேளாக்குறிச்சி ஆதீன சீடர் மதுரை சிவப்பிரகாசர் பேருரை, சிதம்பரநாத முனிவர் உரை, நல்லசிவதேவர் சிந்தனையுரை, அருள்நந்திதேவர் உரை (அச்சாகவில்லை), திருவுருமாமலை அடிகள் உரை, திருவிளக்கம் புத்துரை, மற்றும் பழைய உரைகள் சில. 
;இந்நூலிலுள்ள பாடல் எடுத்துக்காட்டு
தொன்மையாம் எனும் எவையும் நன்றாகா; இன்று
:தோன்றிய நூல் எனும் எவையும் தீதாகா; துணிந்த
நன்மையினார் நலங்கொள்மணி பொதியும் அதன் களங்கம்
:நவையாகாது என உண்மை நயந்திடுவர்; நடுவாம்
தன்மையினார் பழமை அழகு ஆராய்ந்து தரிப்பார்;
:தவறு நலம் பொருளின்கண் சார்வு ஆராய்ந்து அறிதல்
இன்மையினார் பலர் புகழில் ஏத்துவர் ஏதிலர் உற்று
:இகழ்ந்தனரேல் இகழ்ந்திடுவர் தமக்கு என ஒன்று இலரே. (அவையடக்கப் பாடல்) 
;இதில் சொல்லப்பட்ட கருத்து
:நூல் பழமையானது என்பதால் நன்று என்றும், இன்று தோன்றியது என்பதால் தீது என்றும் கொள்ளலாகாது. நூலில் சொல்லப்படும் நன்மை தீமைகளை ஆராய்ந்து நூலை ஏற்றுக்கொள்ளவேண்டும். ஒரு நூலை யாரேனும் ஒருவர் புகழ்ந்துவிட்டால் எல்லாரும் அதனைப் புகழத் தொடங்கிவிடுகிறார்கள். அவர்கள் தமக்கென்று கொள்கை இல்லாதவர்கள்.

## இவற்றையும் பார்க்கவும்
* மெய்கண்ட சாத்திரங்கள்

## மேற்கோள்கள்

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உமாபதி சிவாச்சாரியார், *[http://www.tamil.net/projectmadurai/pub/pm0115/umapati2.pdf நெஞ்சுவிடு தூது] *, மதுரை தமிழ் இலக்கிய மின்பதிப்புத் திட்டம்.
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு. 2005

## வெளி இணைப்புகள்
* சிவப்பிரகாசம் - 

பகுப்பு:சைவ சித்தாந்த தமிழ் இலக்கியம்
பகுப்பு:1306
பகுப்பு:14 ஆம் நூற்றாண்டுத் தமிழ் நூல்கள்
திருவருட்பயன்

சைவ சித்தாந்த சாத்திரங்களுள் ஒன்றான **திருவருட் பயன்** உமாபதி சிவாச்சாரியாரால் இயற்றப்பட்டது. இந்நூல், ஒவ்வொன்றும் பத்துக் குறட்பாக்களால் ஆன பத்து அதிகாரங்களாக வகுக்கப்பட்டுள்ளது. இந்நூல் எழுதப்பட்ட ஆண்டு சாலிவாகனம் 1229 (பொஊ 1307).

## அதிகாரங்கள்
திருவருட் பயனின் அதிகாரங்கள் அவற்றின் உட் பொருள்களுக்கு ஏற்பப் பெயரிடப்பட்டுள்ளன. இவை,

#பதிமுது நிலை
#உயிரவை நிலை
#இருள்மல நிலை
# அருளது நிலை
#அருளுறு நிலை
# அறியு நிலை
# உயிர் விளக்கம்
# இன்புறு நிலை
# ஐந்தெழுத்தருள் நிலை
# அணைந்தோர் தன்மை
என்பனவாகும்.

## இவற்றையும் பார்க்கவும்
* மெய்கண்ட சாத்திரங்கள்

## மேற்கோள்கள்

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உமாபதி சிவாச்சாரியார், *[http://www.tamil.net/projectmadurai/pub/pm0081/pm0081.pdf திருவருட்பயன்] *, மதுரை தமிழ் இலக்கிய மின்பதிப்புத் திட்டம்.

பகுப்பு:சைவ சித்தாந்த தமிழ் இலக்கியம்
பகுப்பு:14 ஆம் நூற்றாண்டுத் தமிழ் நூல்கள்
பகுப்பு:1307
வினா வெண்பா

**வினா வெண்பா** சைவ சித்தாந்த சாத்திரங்கள் பதினான்கினுள் ஒன்று. உமாபதி சிவாச்சாரியாரால் 14ஆம் நூற்றாண்டில், சாலிவாகனம் 1230 (பொஊ 1308) ஆம் ஆண்டில் இயற்றப்பட்ட இது பதின்மூன்று பாக்களை மட்டுமே கொண்டது. வினா வடிவில் அமைந்துள்ள வெண்பாக்களைக் கொண்டது இந்நூல்.

ஆசிரியர் தம் குருவாகிய மறைஞான சம்பந்தரை வினவுவது போலவும், அவரைப் பாராட்டுவது போலவும் பாடலிலுள்ள வினாக்கள் அமைந்துள்ளன. இதற்குத் திருவாடுதுறை நமச்சிவாய தம்பிரான் எழுதிய உரை ஒன்றும் அச்சாகியுள்ளது. இவையன்றி, சில ஏட்டுப்பிரதிகளில் காணப்படுவதாக அருணாசலம் குறிப்பிடுகிறார்.

இவற்றில் ஆசிரியர் உமாபதியார் தம் ஆசிரியர் மறைஞான சம்பந்தரை 'மருதைச் சம்பந்தா', 'கடந்தைச் சம்பந்தா' என விளித்து வினாக்களை வினவியுள்ளார்.

## மேற்கோள்கள்

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உமாபதி சிவாச்சாரியார், *[http://www.tamil.net/projectmadurai/pub/pm0115/umapati2.pdf நெஞ்சுவிடு தூது] *, மதுரை தமிழ் இலக்கிய மின்பதிப்புத் திட்டம்.
* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

## இவற்றையும் பார்க்கவும்
* மெய்கண்ட சாத்திரங்கள்
* நெஞ்சு விடு தூது

பகுப்பு:சைவ சித்தாந்த தமிழ் இலக்கியம்
பகுப்பு:14 ஆம் நூற்றாண்டுத் தமிழ் நூல்கள்
பகுப்பு:வெண்பா
பகுப்பு:1308
தலையாழி ஞான வைரவர் ஆலயம்

தலையாழி கிராமம் வண்ணையம்பதியில் கோவில் கொண்டிருக்கும் அன்னை காமாட்சி ஆலயத்திற்கும் கொக்குவிலுக்கும் இடைப்பட்ட ஒரு கிராமமாகும்.

## தலையாழி ஞான வைரவர் ஆலய பூஜை
இது  திருவிழா நடைபெறும் ஆலயமல்ல அலங்காரத்திருவிழா நடைபெறும் ஆலயம் தை மாதம் அலங்கார திருவிழா ஆரம்பமாகி பத்து தினங்கள் நடைபெறும். இதை விட சதுர்த்தி மாத உற்சவம், சோமவாரம், கந்தசட்டி, ஐப்பசி வெள்ளி, நவராத்திரி என வருடத்தில் 91 உற்சவங்கள் நடைபெறுகின்றது.
ஒரு நாளைக்கு இரு கால பூஜைகள் (காலை -மாலை ) நடைபெறுகின்றது.

## தலையாழி ஞான வைரவர் ஆலய உட்கட்டமைப்பு

உள்நுழைந்ததும் மூலாதார கணபதியும் பலிபீடமும் அமைந்துள்ளது. மூலவர் வைரவர் பெருமான். அடுத்து சாமுண்டீஸ்வரி அம்பாள் கருவறை. அடுத்த மண்டபத்தில் உற்சவமூர்த்திகள் அமைந்துள்ளன.

கோவில் உள்வீதியில் பரிவார தெய்வங்களாக விநாயகர்,நந்த கோபாலர்,லக்சுமி,முருகன் தனி தனி சிறு கோவில்களாக அமைந்துள்ளது.
[thumb|425x425px|மூலவர் [வைரவர் பெருமான்]]
ஆலய வீதியின் அருகில் உள்ள பெரிய அரசமரத்தடியில் பிள்ளையார் ஸ்தாபிக்கப்பட்டு நித்திய நைமித்திய பூஜைகள் யாவும் இப்பிள்ளையாருக்கும் நடைபெறும். உற்சவங்களின் போது பிரதம குருக்களே அபிஷேக ஆராதனைகளை செய்வார்.

இந்த ஆலயத்துக்கு ராஜகோபுரம் இல்லை மண்டபத்தோடு கூடிய சிறிய கோபுரம் உண்டு.

## தலையாழி ஞான வைரவர் ஆலயவெளிகட்டமைப்பு
கோவிலின் முன்னாள் சனசமூக நிலையமும் கிராம அலுவலகமும் அமைந்துள்ளது. கோவிலின் இடது பக்கமாக வீதியில் அறநெறி பாடசாலை அமைந்துள்ளது. இடது பக்க கோவிலின் பின்பக்கமாக அரச மரத்தடியில் கணபதி கோவில் அமைந்துள்ளது. அதனுடன் இணைந்து விளையாட்டு மைதானமும் அமைந்து காணப்படுகிறது. கோவிலை சூழ ஞான வைரவர் அடியார்களின் குடியிருப்புகள் அமைந்துள்ளது. கோவிலின் வலது பக்கமாக சிறு கிணறும் காணப்படுகிறது.

= குறிப்பு =

பகுப்பு:இலங்கையில் உள்ள இந்துக் கோவில்கள்
கொக்குவில் இந்துக் கல்லூரி

**கொக்குவில் இந்துக் கல்லூரி** (*Kokkuvil Hindu College*) இலங்கையில், யாழ்ப்பாணத்தில் புகழ்பெற்ற பாடசாலைகளில் ஒன்றாகும். இது 1910 ஆம் ஆண்டு ஆரம்பிக்கப் பட்டது. கொக்குவிலில் காங்கேசன்துறை வீதிக்கு அண்மையில் அமைந்துள்ளது. இது ஒரு கலவன் பாடசாலையாகும்.

## அதிபர்கள்
*ஈ. செல்லையா (1910-1926)
*எஸ். தியாகராஜா (1926-1928)
*எம். கார்த்திகேசு (1928-1943)
*எஸ். சீனிவாசகம் (1943-1946)
*வி. நாகலிங்கம் (1946-1948)
*ஹண்டி பேரின்பநாயகம் (1949-1960)
*சி. கே. கந்தசாமி (1960-1971)
*பி. எஸ். குமாரசாமி (1971-1972)
*எம். மகாதேவா (1972-1980)
*ஏ. பஞ்சலிங்கம் (1980-1991)
*ஆர். மகேந்திரன் (1991-1995)
*ஜி. கணபதிப்பிள்ளை (1995-1996)
*பி. கமலநாதன் (1996-2007)
*ஏ. அகிலதாஸ் (2007-2012)
*வி. ஞானகாந்தன் (2012- )

## மேற்கோள்கள்
#கொக்குவில் இந்துக் கல்லூரி படத்தொகுப்புக்கள்

## புற இணைப்புகள்
*கொக்குவில் இந்துக் கல்லூரியின் அதிகாரப்பூர்வ இணையதளம்

பகுப்பு:யாழ்ப்பாண மாவட்டப் பாடசாலைகள்
பகுப்பு:இலங்கையின் தேசிய பாடசாலைகள்

பகுப்பு:இலங்கையின் இந்துப் பாடசாலைகள்
உண்மை விளக்கம்

**உண்மை விளக்கம்** என்பது, மெய்கண்ட சாத்திரங்கள் என வழங்கப்படும் சைவ சித்தாந்த நூல்களுள் ஒன்றாகும். இது, சிவஞான போத ஆசிரியரான மெய்கண்ட தேவரின் 49 மாணவர்களில் ஒருவரான திருவதிகை என்னும் ஊரைச் சேர்ந்த மனவாசகம் கடந்தார் என்பவரால் இயற்றப்பட்டது. வினா விடை வடிவில் அமைந்த இந்நூல் 53 வெண்பாப் பாடல்களால் ஆனது. இந்நூல் எழுதப்பட்ட ஆண்டு சாலிவாகனம் 1177 (பொஊ 1255).

## இவற்றையும் பார்க்கவும்

* மெய்கண்ட சாத்திரங்கள்

## மேற்கோள்கள்

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* மனவாசகம் கடந்தார், ''உண்மை விளக்கம் (PDF)  மதுரை தமிழ் இலக்கிய மின்பதிப்புத் திட்டம்.

பகுப்பு:சைவ சித்தாந்த தமிழ் இலக்கியம்
பகுப்பு:13 ஆம் நூற்றாண்டுத் தமிழ் நூல்கள்
பகுப்பு:1255
முதலாம் மாக்சிமிலியன்

right|thumb|மெக்சிக்கோவின் மன்னன் முதலாம் மாக்சிமிலியன்
**முதலாம் மாக்சிமிலியன்** (*Maximilian I*), (ஜூலை 6, 1832 – ஜூன் 19, 1867) ஏப்ரல் 10 1864 இல் இருந்து மெக்சிக்கோவின் மன்னராக இருந்தவர். இவரது இயற்பெயர் *ஃபேர்டினண்ட் மாக்சிமிலியன் ஜோசப்* என்பதாகும். ஆஸ்திரியாவின் ஹாப்ஸ்பேர்க்-லொறையின் (*Habsburg-Lorraine*) என்ற அரச குடும்பத்தைச் சேர்ந்தவர். பிரெஞ்சு மன்னன் நெப்போலியனின் உதவியுடன் மெக்சிகோவின் மன்னரானார். ஐக்கிய அமெரிக்கா உட்பட பல அரசாங்கங்கள் இவரது ஆட்சியை அங்கீகரிக்க மறுத்தன. இதனால் பெனிட்டோ ஜுவாரெஸ் (*Benito Juárez*) தலைமையிலான குடியரசுப் படைகள் மாக்சிமிலியனின் ஆட்சியை இலகுவாகக் கைப்பற்ற முடிந்தது. இறுதியில் அவருக்கு மரணதண்டனை விதிக்கப்பட்டு 1867-இல் Querétaro என்ற இடத்தில் குடியரசுப் படையினரால் சுட்டுக் கொல்லப்பட்டார்.

## வெளி இணைப்புகள்
* மெக்சிக்கோவின் அரச மாளிகை - 
* மாக்ஸிமிலியன் பற்றிய பதிவு - 

## மேற்கோள்கள்

பகுப்பு:மெக்சிக்கோ
பகுப்பு:1832 பிறப்புகள்
பகுப்பு:1867 இறப்புகள்
சமபாட்டுப்புள்ளி

**சமபாட்டுப்புள்ளி** (Break even Point) என்பது பொருளியலில் பொருட்கள் சேவைகள் உற்பத்தி வழங்களின்பொழுது ஏற்பட்ட செலவும்,வருமானமும் சமப்படும் புள்ளியாகும்.இப் புள்ளியில் இலாபமோ நட்டமோ காணப்படாது.
கிரயக் கணக்கியலிலும்(Cost Accounting),பொருளியலிலும் உற்பத்தி அலகுகளின் எண்ணிக்கையினை தீர்மானிப்பதற்கு இப்புள்ளி தீர்மானிக்கப்படல் அவசியமாகும்.

இப்புள்ளி சமபாட்டு அட்டவணை (break even chart) மூலம் அல்லது சமன்பாட்டிலிருந்து துணியப்படும்.

சமன்பாடு வருமாறு:

\mbox{Breakeven Point} = {\mbox{Fixed Costs} \over \mbox{Contribution per Unit Output}}

இங்கு ஒரலகின் பங்களிப்பு (Contribution)என்பது ஒரலகின் விற்பனை விலை - ஒரலகின் மாறிக்கிரயம் ஆகும்.

## இவற்றையும் பார்க்க
* பொருளியல்
  

பகுப்பு:நிதி
கோத்தும்பி

**கோத்தும்பி** என்பது மாணிக்கவாசக சுவாமிகளுடைய திருவாசகம் என்ற ஞானநூலில் இடம்பெறும் பாடல் ஆகும். அதில் மக்களுடைய வாழ்க்கையில் நடைமுறையில் இருந்த உலகியல் வழக்குகளில் தன்னுடைய திருவாசகத்தில் பக்தி இலக்கியமாக யாத்துள்ளார். இறைவனை நாயகனாகவும், குருவை சகியாகவும் உருவகித்துப் பாடியுள்ளார். நாயகனான இறைவன் மேல் தீராத பக்தி கொண்ட நாயகி சோலையில் பறந்து திரியும் இராச வணிடிடம் *நீ ரீங்காரம் செய்து பாடும் போது இறைவனுடைய தொன்மைக் கோலத்தையும், பெருமைகளையும் பாடு* எனக் கூறுவது போல் பாடப் பட்ட பாடலே *கோத்தும்பி* ஆகும்.

கோத்தும்பி என்றால் வண்டுகளுக்கெல்லாம் அரசனாக விளங்கும் இராச வண்டைக் குறிக்கும்.

#### திருக்கோத்தும்பி
 *கண்ணப்பன் ஒப்பதோர் அன்பின்மை கண்டபின்*
 *என்னப்பன் என்னொப்பில் என்னையுமாட் கொண்டருளி*
 *வண்ணப் பணித்தென்னைவாவென்றவான் கருணைச்*
 *சுண்ணப் பொன் நீறற்கே சென்றூதாய் கோத்தும்பி*

பகுப்பு: கருநாடக இசை
அச்சு இயந்திரம்

**அச்சு இயந்திரம்** (*Printing press*) என்பது காகிதத் தாள்களில் எழுத்துக்களை பதிக்கவும் ஒரே வகையான பக்கங்களை மிக வேகமான முறையில் பல படிகள் எடுக்கவும் உதவும் ஒரு இயந்திரம் ஆகும்.

முதல் அச்சியந்திரம் 1450 ஆம் ஆண்டு ஜெர்மனியைச் சேர்ந்த யொகான் குட்டன்பெர்க் என்பவரால் கண்டுபிடிக்கப்பட்டது. முதலில் பரவலாக ஐரோப்பாக் கண்டம் முழுவதும் பயன்பாட்டுக்கு வந்தது. பின்னர் உலகம் முழுவதும் பயன்படுத்தத் தொடங்கினர்.
பொதுவாக அச்சு இயந்திரங்களை உள்ளடக்கிய ஒரு தொழிலகம் அச்சுக்கூடம் எனப்படுகிறது. அச்சு இயந்திரம் பொதுவாக நூல்களுக்குப் பயன்படுத்தப்படுகிறது, கண்டுபிடிப்பு மற்றும் அச்சு இயந்திரத்தின் உலகளாவிய பரவல் இரண்டாம் மில்லினியத்தில் மிகவும் செல்வாக்கு மிக்க நிகழ்வுகளில் ஒன்றாகும்.

## இதனையும் பார்க்கவும்

* அச்சிடல்
* அச்சுக்கலை
* தமிழ் அச்சிடல் வரலாறு
; அச்சிடும் முறைகள் 
* கணினி அச்சுப்பொறி
* கல்லச்சுக்கலை
* மாற்று அச்சடிப்பு

## மேற்கோள்கள்


Image:Handtiegelpresse von 1811.jpg|1811-ஆம் வருடத்திய அச்சு இயந்திரம்-ஜெர்மனியில்
File:Platen Printing press.jpg
File:2009-04-18-noerdlingen-rr-36.jpg
File:Presse typographique rotative de Marinoni CNAM-IMG 0546.jpg
File:Digital Druckerei 2010-by-RaBoe-07.jpg|நவீன அச்சு இயந்திரம்

## வெளி இணைப்புகள்

* Centre for the History of the Book
* Gutenberg printing − Photos of *Incunabula* and the Gutenberg Bible (1455)
* Internet Archive: Printing (1947) − a film from the Prelinger Archives explaining the printing industry

பகுப்பு:இயந்திரங்கள்
பகுப்பு:அச்சுக்கலை
பகுப்பு:15-ஆம் நூற்றாண்டுக் கண்டுபிடிப்புகள்
ஓக்லாந்து கிறம்மர் பாடசாலை

thumb|270px|right|ஓக்லாந்து கிறம்மர் பாடசாலை
**ஓக்லாந்து கிறம்மர் பாடசாலை** (*Auckland Grammar School*) நியூசிலாந்தில் ஓக்லாந்து நகரில் உள்ள ஆண்களுக்கான ஒரு உயர்தரப் பள்ளி ஆகும். 1868 ஆம் ஆண்டில் உருவாக்கப்பட்ட இப்பாடசாலை நியூசிலாந்தின் முக்கிய பாடசாலைகளில் ஒன்றாகக் கருதப்படுகிறது. ஆண்டு 9 இலிருந்து ஆண்டு 13 வரை வகுப்புகளில் இங்கு மாணவர்கள் கற்கிறார்கள். மாணவர்கள் பாடசாலை விடுதியிலேயே தங்கிப் படிக்கும் வசதியும் உண்டு.

பாடசாலையின் குறிக்கோளான "Per Angusta ad Augusta" (கடினத்தில் இருந்து உச்சம் வரை) என்பதை ஓக்லாந்தின் வேறு சில பள்ளிகளும் தமது குறிக்கோளாகக் கொண்டுள்ளன.

## பலரும் அறிந்த பழைய மாணவர்கள்
* மார்ட்டின் குரோவ் (*Martin Crowe*) (1962, துடுப்பாட்டக்காரர்)
* றசல் குரோவ் (*Russell Crowe*) (1964, நடிகர்)
* சேர் எட்மண்ட் ஹில்லறி, (1919, எவரெஸ்ட் சிகரத்தை அடைந்த முதல் மனிதர்)

## வெளி இணைப்புகள்
* பாடசாலையின் இணையத்தளம்

## மேற்கோள்கள்

பகுப்பு:நியூசிலாந்து
தாலாட்டு

**தாலாட்டு** என்னும் தலைப்பில் உள்ள கட்டுரைகள் கீழே உள்ளன.

* தாலாட்டுப் பாடல்
* தாலாட்டு (1969 திரைப்படம்) - 1969 தமிழ்த் திரைப்படம்
* தாலாட்டு (1993 திரைப்படம்) - 1993 தமிழ்த் திரைப்படம்
* தாலாட்டு பாடவா - 1990 தமிழ்த் திரைப்படம்
* தாலாட்டு (தொலைக்காட்சித் தொடர்) - 2021 தமிழ்த் தொலைக்காட்சித் தொடர்

பகுப்பு:பக்கவழி நெறிப்படுத்தல்
உன்னாலே உன்னாலே

**'உன்னாலே உன்னாலே**'  2007 ல் வெளிவந்த தமிழ் திரைப்படங்களில் ஒன்றாகும்.இத்திரைப்படம் பிரபல ஒளிப்பதிவாளர் ஜீவா இயக்கத்தில் ஹரிஸ் ஜெயராஜ் இசையமைப்பில் ஒஸ்கார் ரவிசந்திரன் தயாரிப்பில் உருவானது.இப் படத்தினில் முக்கிய கதாபாத்திரமாக வினய்(அறிமுகம்),சதா, தனீஷா(அறிமுகம் தமிழில்) நடித்துள்ளனர்.ஏப்ரல் 12, 2007ல் வெளியிடப்பட்ட இத்திரைப்படத்தின முக்கிய பலகாட்சிகள் இந்தியாவிலும்,மெல்பேர்ன்நகரிலும் எடுக்கப்பட்டுள்ளது .

## நடிகர்கள்
* வினய் - கார்த்திக் 
* சதா - ஜான்சி
* தனீஷா - தீபிகா
* ராஜூ சுந்தரம் - ராஜூ

## இசை
இத்திரைப்படத்தின் பாடல்களுக்கு ஹரிஸ் ஜெயராஜ் இசையமைத்துள்ளார்.

* *ஹலோ மிஸ் இம்சையே* - ஜி. வி. பிரகாஷ்
* *இளமை உல்லாசம்* - கிரிஷ், சாலினி சிங்
* *சூன் போனால்* - கிரிஷ், அருண்
* *முதல் நாள்* - கே கே, மகாலட்சுமி அய்யர்
* *உன்னாலே உன்னாலே* - கார்த்திக், கிரிஷ், ஹரணி
* *வைகாசி நிலவே* - ஹரிச்சரண், மதுசீறி

## தகவல்கள்
* அறிமுக நடிகை தனீஷா பிரபல இந்தி நடிகை கஜோலின் தங்கை ஆவார்
* 2007 தமிழ் புத்தாண்டில் வெளிவந்த திரைப்படங்களுக்குள் வணிகவெற்றி பெற்ற படங்களுல் ஒன்றாகும்.
* ஆரம்பத்தில் *யூலை காற்றே* என பெயரிடப்பட்ட பொழுதும் பின்னர் தமிழக அரசின் வரிவிலக்கிற்காக *உன்னாலே உன்னாலே* என பெயர் மாற்றம் பெற்றது. .

## விமர்சனம்
ஆனந்த விகடன் வார இதழில் எழுதிய விமர்சனத்தில் "படத்தை போட்டி போட்டுக்கொண்டு தாங்கிப் பிடிப்பது ஒளிப்பதிவும் இசையும். வெளிநாட்டு ஜிலுஜிலுப்பை அப்படியே ஃபிரிஜ் ஜில் வைத்துக் கடத்தி கண்களுக்குக் குளிர் விருந்து படைக்கிறது ஜீவாவின் கேமரா... ‘உன்னாலே, உன்னாலே’ - கலர்ஃபுல்லாக இருந்தும் முழுசாகக் கோக்கப்படாத மணிமாலை!" என்று எழுதி  மதிப்பெண்களை வழங்கினர்.

## வெளி இணைப்பு
* உன்னாலே உன்னாலே பட காட்சிகள் 
* உன்னாலே உன்னாலே பாடல்கள் 

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
இளையான்குடி மாறநாயனார்

**இளையான்குடி மாறநாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். இவரது அவதாரத் தலம் சிவகங்கை மாவட்டத்திலுள்ள இளையான்குடி ஆகும்.

## புராணக் கதைச் சுருக்கம்

### பிறப்பு
இளையான்குடியில் பிறந்த மாறனார், உழவுத்தொழிலில் வந்த பெருஞ் செல்வமும், சிவனடியாரிடத்து அன்புள்ளமும் உடையவராய்த் திகழ்ந்தார். சிவனடியார் தம் இல்லத்திற்கு வந்தால், எதிரே சென்று கைகூப்பி வணங்கி, இனிய மொழிகளைக் கூறி வரவேற்று, அவர்களுக்கு உணவளிப்பார். நாள்தோறும் செய்த மாகேசுவரபூசை என்னும் சிவபுண்ணியத்தால், அவரது செல்வம், நாளுக்குநாள் பெருகிக் குபேரனைப் போன்ற பெரும் செல்வந்தராக வாழ்ந்து வந்தார். 

### அடியார்க்குத் தொண்டு செய்தல்
அடியார்க்குத் திருவமுதளித்தலாகிய இத்திருப்பணியைச் செல்வக்காலத்திலே மட்டுமன்றி வறுமையுற்ற காலத்திலும் விடாது செய்ய வல்லார் இந்நாயனார் என்னும் உண்மையினை உலகத்தார்க்கு அறிவுறுத்த இறைவன் திருவுள்ளங் கொண்டார். இதனால் இளையான்குடி மாறனாரின் செல்வம் குறைந்து வறுமை உண்டாகியது. இவ்வாறு செல்வம் சுருங்கினாலும்,  தம்மிடமிருந்த நிலங்கள் முதலியவற்றை விற்றும், கடன்வாங்கியும் அடியார்க்கு அமுதளிக்கும் பணியை விடாது செய்து வந்தார். 

### சிவ பெருமானின் அருள்
இவ்வாறு மாரிக்காலத்தில் ஒருநாள், தாம் உணவின்றிப் பசியால் வாடியபோதும், இரவு வெகுநேரம் வரை சிவனடியார்களை எதிர்பார்த்திருந்து எவரும் வராமையால், கதவைப்பூட்டி விட்டு வீட்டினுள் சென்றார். நள்ளிரவுப் பொழுதிலே, சிவபெருமான், அடியார் கோலங்கொண்டு மாறனாரது மனைக்கு எழுந்தருளிக் கதவைத் தட்டி அழைத்தார். மாறனார் கதவைத் திறந்து, அடியாரை வீட்டினுள் அழைத்து வரவேற்று, இருத்தற்கு இடங் கொடுத்தார்; அடியார்க்கு உணவளிக்க வீட்டில் ஏதுமில்லையே என வருத்தம் மிகுந்தது. அன்றைய மழை நாளின்
பகற்பொழுதில் நிலத்தில் விதைக்கப்பட்ட நெற்மணிகளைச் சேகரித்து வந்து, கீரைகளைப் பறித்து, அடுப்பெரிக்க விறகில்லாமல், வீட்டின் சிதலமடைந்த கூரையிலிருந்த மரக்கட்டைகளைப் பயன்படுத்தி உணவு சமைத்து, மாறனாரும் அவரது துணைவியாரும், சிவனடியாருக்கு உணவு படைத்தனர். அப்பொழுது அடியாராக வந்திருந்த பெருமான், சோதிப் பிழம்பாய் எழுந்து தோன்றினார். அது கண்டு மாறனாரும் மனைவியும் திகைத்து நின்றனர். சிவபெருமான் உமாதேவியாருடன் எருதின் மேல் தோன்றி, "அன்பனே! அன்பர் பூசை அளித்த நீ, உன் மனைவியோடும் என் பெரும் உலகமாகிய சிவலோகத்தினை அடைந்து பேரின்பம் அனுபவித்திருப்பாயாக" என்று அருள் செய்து மறைந்தருளினார்.

## வெளியிணைப்புகள்

*இளையான்குடிமாற நாயனார் புராணம் 
*இளையான்குடிமாற நாயனார் 

## மேற்கோள்கள்

#பெரிய புராணம் வசனம் - சிவதொண்டன் சபை, யாழ்ப்பாணம்

பகுப்பு:நாயன்மார்கள்
கணக்காய்வு வேலைத்தாள்கள்

நிதிக்கூற்றுக்களின் மீதான கணக்காய்வின்பொழுது கணக்காய்வாளரால் சேகரித்துவைத்திருக்க்கும் கணக்காய்வு சான்றுக்குரிய சகல ஆவணங்களும் **கணக்காய்வு வேலைத்தாள்கள்**(Audit working papers)எனப்படும்.இவ் வேலைத்தாள்கள் கணக்காய்வாளர் நிதிக்கூற்றின் மீது அபிப்பிராயத்தினை தெரிவிப்பதற்கு ஒர் ஆதாரமாக இருப்பதுடன்,கணக்காய்வு ஒர் ஒழுங்கு முறையில் நடப்பதற்கு உறுதுணையாக இருக்கும்.

கணக்காய்வு வேலைத்தாள்கள் பிரதிதாளாகவோ,ஒலிபதிவாகவோ,குறிப்பு வடிவாகவோ,பலமாறுபட்ட வடிவிலோ இருக்கலாம்.

இலங்கை கணக்காய்வு நியமங்கள் 4 இல் ஆவணப்படுத்தல்(Documentation)எனும் தலைப்பின் கீழ் வேலைதாள் பற்றி குறிப்பிடப்பட்டுள்ளது. 

## கணக்காய்வு வேலைத்தாளின் உள்ளடக்கம்

### நிதந்தரம்
நிதந்திரமாக பேணப்படும் கணக்காய்வு வேலைதாள் பின்வருவனவற்றை உள்ளடக்கி இருக்கும்.
* நிறுவன அகவிதி,புறவிதி(Memorandum and Articles of Association.
* வணிக பதிவுச்சான்றிதழ் (Business registration certificate).
* வணிக உரிமம்(Business License).
* ஒப்பந்தங்கள்,உடன்படிக்கைகள்.
* நிருவனதின் தொழில்சார் ஆலோசகர்கள் விபரங்கள்.
* கணக்காய்வாளரின் ஈடுபடுத்தற் கடிதம்(Auditor engagement letter
* நிறுவன முகாமைத்துவ கட்டமைப்பு

### தற்காலிகம்
* நிதிக்கூற்றுக்கள் (Financial statements).
* கணக்காய்வு திட்டமிடல் விபரம்,வேலைப்பகிர்வு.
* இடர் பதிப்பாய்வு ஆவணம்(Risk assessment documentation).
* கணக்காய்வுச் சான்று (Audit evidence).
* Audit sampling method and the sample size calculation.
* Schedule of unadjusted difference.
* Audit review points and highlight.
* Client's system Weakness letter and management letter.

## மேற்கோள்கள்
உண்மை நெறி விளக்கம்

**உண்மை நெறி விளக்கம்**, தமிழில் எழுதப்பட்ட சைவசித்தாந்த சாத்திரங்களுள் ஒன்று. சைவ சித்தாந்தத்தை விளக்கும் இன்னொரு நூலான சிவப்பிரகாசத்தில் குறிப்பிடப்பட்ட தசகாரியம் என்பது பற்றி விரிவாக விளக்குவதே இந் நூலின் நோக்கமாகும். இதில் ஆறு பாடல்கள் உள்ளன. இந் நூலை எழுதியவர் உமாபதி சிவாச்சாரியார்.

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உமாபதி சிவாச்சாரியார், *[http://www.tamil.net/projectmadurai/pub/pm0114/umapati1.pdf உண்மை நெறி விளக்கம்] *, மதுரை தமிழ் இலக்கிய மின்பதிப்புத் திட்டம்.

## இவற்றையும் பார்க்கவும்
* மெய்கண்ட சாத்திரங்கள்

பகுப்பு:சைவ சித்தாந்த தமிழ் இலக்கியம்
பகுப்பு:14 ஆம் நூற்றாண்டுத் தமிழ் நூல்கள்
கொடிக்கவி

**கொடிக்கவி**, மெய்கண்ட சாத்திரங்கள் பதினான்கினுள் ஒன்று. இவற்றுள் மிகச் சிறியதும் இதுவே. நான்கு வெண்பாக்களை மட்டுமே கொண்டது இந் நூல். இதை இயற்றியவர் உமாபதி சிவாச்சாரியார் ஆவார். தில்லை எனப்படும் சிதம்பரத்தில் கொடியேற்றுவதற்காகப் பாடப்பட்டதனால் இதற்குக் கொடிக்கவி என்னும் பெயர் ஏற்பட்டது. மிகச் சிறிய நூலாக இருந்தபோதும் சைவ சித்தாந்தத்தின் உட்கருத்தை விளக்குவதாக இது அமைந்துள்ளது. இந்நூல் எழுதப்பட்ட ஆண்டு சாலிவாகனம் 1232 (பொஊ 1310).

## இவற்றையும் பார்க்கவும்
* மெய்கண்ட சாத்திரங்கள்

## மேற்கோள்கள்

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உமாபதி சிவாச்சாரியார், *[http://www.tamil.net/projectmadurai/pub/pm0115/umapati2.pdf நெஞ்சுவிடு தூது] *, மதுரை தமிழ் இலக்கிய மின்பதிப்புத் திட்டம்.

## வெளி இணைப்புகள்
மதுரைத் திட்டம் பக்கத்தில் கொடிக்கவி 

பகுப்பு:சைவ சித்தாந்த தமிழ் இலக்கியம்
பகுப்பு:14 ஆம் நூற்றாண்டுத் தமிழ் நூல்கள்
பகுப்பு:1310
சங்கற்ப நிராகரணம்

**சங்கற்ப நிராகரணம்** என்பது உமாபதி சிவாச்சாரியாரால் எழுதப்பட்ட ஒரு நூலாகும். இது சைவ சித்தாந்த நூல்களுள் ஒன்று. இது சைவ சித்தாந்தத்துக்கு நெருக்கமான, அகச் சமயத் தத்துவங்களை மறுத்து எழுதப்பட்டது.
#ஈசுவர அவிகார வாதம்
#ஐக்கிய வாதம்
#சங்கிராந்த வாதம்
#சிவசம வாதம்
#சைவ வாதம்
#நிமித்தகாரண பரிணாம வாதம்
#பாடாண வாதம்
#பேத வாதம்
#மாயா வாதம்
என்னும் ஒன்பது சமயவாதங்கள் மறுக்கப்பட்டுச் சைவ சித்தாந்தம் நிலைநாட்டப்படுகிறது.
#சிவசங்கிராந்த வாதம்
#சிவாத்துவித வாதம் 
என்னும் இரண்டு சமயவாதங்களும் மறுக்கப்பட்டுச் சைவ சித்தாந்தம் நிலைநாட்டப்படுகிறது.

## நூல்
இந்த நூல் 474 குறள் வெண்பாக்களால் ஆனது. 
*ஆதுலர்க்கு(நோயாளிகளுக்கு)ச் சாலை அமைத்து அன்பால் மருந்தளித்தல்
*ஆரியமும் செந்தமிழும் ஆராய்தல்
*திருப்பணி செய்தல்
*பொருள் வழங்குதல்
முதலான அறங்கள் இந் நூலில் போற்றப்பட்டுள்ளன.
### எடுத்துக்காட்டுக்கு நூலிலுள்ள ஒரு குறள்
கொண்டல்போ லுங்கரத்தான் என்றால் கொடைஎணுவர்
கொண்டலுரு கையிற் கொளார்.
:'கொண்டல் போலும் கரத்தான்' என்றால் கொண்டல் என்னும் மேகத்தின் உருவம் அவன் கையில் இல்லை. கொண்டல் போல் கைம்மாறு கருதாமல் வழங்கும் கொடை அவன் எண்ணத்தில் உள்ளது. - என்பது இந்தப் பாடலின் பொருள். எண்ணம் என்னும் சித்தத்தின் முடிவுதான் சித்தாந்தம் என்பதை வலியுறுத்தும் பாடல் இது. சாக்கியர் கல் எறிந்து அருள் பெற்றதை இதற்கு எடுத்துக்காட்டாகக் குறிப்பிடுகிறார்.
### நூலிலுள்ள மற்றொரு குறள்
நின்றும் இருந்தும் கிடந்தும் நடந்துநினை
என்றும் சிவன்தாள் இணை.
:நின்றாலும், அமர்ந்திருந்தாலும், படுத்துக் கிடந்தாலும், நடந்துகொண்டிருந்தாலும் சிவனது திருவடிகளை நினைக்க வேண்டும் என்பது இதன் பொருள். நினைப்பதுதான் சித்தாந்தம் என்பது இதிலும் வலியுறுத்தப்படுவது காண்க.

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உமாபதி சிவாச்சாரியார், *[http://www.tamil.net/projectmadurai/pub/pm0133/cangkarp.pdf சங்கற்ப நிராகரணம்] *, மதுரை தமிழ் இலக்கிய மின்பதிப்புத் திட்டம்.
* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

## இவற்றையும் பார்க்கவும்
* மெய்கண்ட சாத்திரங்கள்

பகுப்பு:சைவ சித்தாந்த தமிழ் இலக்கியம்
பகுப்பு:14 ஆம் நூற்றாண்டுத் தமிழ் நூல்கள்
போற்றிப் பஃறொடை

**போற்றிப் பஃறொடை** சைவ சித்தாந்த நூல்களுள் ஒன்று. இது, 14 ஆம் நூற்றாண்டுத் தொடக்கத்தில், சாலிவாகனம் 1231 (பொஊ 1309) ஆம் ஆண்டில் உமாபதி சிவாச்சாரியாரால் இயற்றப்பட்டது. 196 அடிகளைக் கொண்டு அமைந்த இந் நூல் மூலமாகத் தன்னுடைய குருவான மறைஞான சம்பந்தரை உமாபதியார் போற்றிப் பாடியுள்ளார்.

## இவற்றையும் பார்க்கவும்
* மெய்கண்ட சாத்திரங்கள்

## மேற்கோள்கள்

## உசாத்துணைகள்
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உமாபதி சிவாச்சாரியார், *[http://www.tamil.net/projectmadurai/pub/pm0114/umapati1.pdf போற்றிப் பஃறொடை] *, மதுரை தமிழ் இலக்கிய மின்பதிப்புத் திட்டம்.

## வெளி இணைப்புகள்
* [[மதுரைத் திட்டம்|மதுரைத் திட்டத்தில்] போற்றிப் பஃறொடை மூலம்] 

பகுப்பு:சைவ சித்தாந்த தமிழ் இலக்கியம்
பகுப்பு:14 ஆம் நூற்றாண்டுத் தமிழ் நூல்கள்
பகுப்பு:1309
விறன்மிண்ட நாயனார்

**விறன்மிண்ட நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். அடியார்கள் மீது அன்பும், பக்தியும் விறன்மிண்ட நாயனார் கொண்டிருந்ததால், சிவபூதங்களின் தலைவராகச் சிவபெருமானால் நியமிக்கப்பட்டவர். 

விறன்மிண்ட நாயனார் வேளான் தொழில் செய்து வந்தவர். திருவாரூரில் சுந்தரமூர்த்தி நாயனார் அடியார்களை வணங்காது சிவபெருமானை வணங்க செல்வதைக் கண்டு கோபம் அடைந்தார். சிவபெருமானையும், சுந்தர மூர்த்தி நாயனாரையும் சைவ சமயத்தை விட்டே புறம் தள்ளுகிறேன் எனக் கூறினார். விறன்மிண்ட நாயனாரின் கோபத்தை அறிந்து சிவபெருமான் “தில்லை வாழந்தணர்தம் அடியார்க்கும் அடியேன்” என முதல்வரி எடுத்துக் கொடுத்து சுந்தர மூர்த்தி நாயனார் பாடலைப் பாடினார். அவர்களின் பாடலைக் கேட்ட பிறகு விறன்மிண்ட நாயனார்க்குக் கோபம் தணிந்து, இருவரையும் மீண்டும் சைவ சமயத்தில் சேர்த்துக் கொண்டார்.

சிவன் அடியார்களும், சிவபெருமானுக்கு இணையானவர்கள் என்ற கருத்தாக்கத்திற்கு வலு சேர்க்கும் வகையில் விறன்மிண்ட நாயனாரின் புராணம் விளங்குகிறது. 

இவரை “விரிபொழில்சூழ் குன்றையர் விறன்மிண்டர்க் கடியேன்” என்று திருத்தொண்டத் தொகையில் சுந்தரமூர்த்தி சுவாமிகள் குறிப்பிடுகிறார்.

## சொல்லிலக்கணம்

## வாழ்க்கைப் புராணம்

விறன்மிண்ட நாயனார் வேளான் தொழில் செய்து வந்தவர். ஓய்வு நேரங்களில் அருகிலுள்ள சிவாலயங்களை தரிசனம் செய்ய பயணம் மேற்கொள்வதை வழக்கமாகக் கொண்டிருந்தார். சிவனடியார்கள் மீது அளவு கடந்த பக்தி கொண்டிருந்தார். அடியார்களை வணங்குவதையும், அவர்கள் பெருமைகளை எடுத்துக் கூறுவதையும் வழக்கமாகக் கொண்டிருந்தார்.

ஒரு சமயம் திருவாரூர்த் தேவாசிரிய மண்டபத்தில் சிவனடியார்களோடு அடியார்களின் பெருமைகளைப் பேசிக் கொண்டிருந்தார் விறன்மிண்டர். திருவாரூர் ஈசனை வணங்க கோயிலுக்கு வந்த சுந்தரமூர்த்தி நாயனார், அடியார்கள் பேசிக் கொண்டிருந்ததைக் கண்டார். தொந்தரவு செய்யவேண்டாமென எண்ணி ஒருவாறு ஒதுங்கிச் சென்றார். சுந்தரர் அடியார்களை வணங்காது கோயிலுக்குச் செல்வதைக் கண்ட விறன்மிண்டர் கோபம் அடைந்தார். சுந்தரர் சைவ அடியாரே அல்லர். அவரைச் சைவ சமயத்திலிருந்து ஒதுக்கி வைக்கிறேன். அவர் வழிபட சென்ற திருவாரூர் தியாகராசரையும்  சைவத்திலிருந்து ஒதுக்கி வைக்கிறேன் எனக் கூறினார். 

விறன்மிண்டரது அடியார் பக்தியை அறிந்த சுந்தரமூர்த்தி சுவாமிகள், திருவாரூர்க் கோயிலுட் புகுந்து தியாகராசப் பெருமானைக் கும்பிட்டு நிற்கும்போது “அடியேன் இவ்வடியார்க்கெல்லாம் அடியானாகும் நாள் என்று” வேண்டுதல் செய்தார். அப்பொழுது பெருமான் “நாம் அடியாருடன் உளோம்; அடியாரைப்பாடு என்றருளி “தில்லைவாழந்தணர்” என அடியெடுத்துக் கொடுத்தார். சுந்தரமூர்த்தி சுவாமிகள் தேசமெல்லாம் உய்வதற்கு காரணமானதும், சைவநெறியின் சீலம் விளங்கச் செய்வதுமான திருத்தொண்டத் தொகைத் திருப்பதிகத்தைத் “தில்லை வாழந்தணர்தம் அடியார்க்கும் அடியேன்” என்பதை முதலாகக் கொண்டு பாடியருளினார்.

இவ்வண்ணம் சுந்தரமூர்த்தி சுவாமிகள் திருத்தொண்டத்தொகை பாடுவதற்குக் காரணமாய் அமைந்த விறண்மிண்டநாயனார், சிவபெருமான் அருளால் திருவடி நிழலை அடைந்து கணநாதராய் விளங்கும் பேற்றினைப் பெற்றார்.

## குரு பூசை
விறல்மிண்ட நாயனார் (dinamalar.com)

விறல்மிண்ட நாயனாரின் குருபூசை ஆண்டுதோறும் தமிழ் வருடத்தின் முதல் மாதமான சித்திரைமாதம் சிவபெருமானுக்கு உகந்த நட்சத்திரமாகக் கருதப்படும் திருவாதிரை நட்சத்திரத்தில் கொண்டாடப்படுகிறது.

## உசாத்துணைகள்
#பெரிய புராணம் வசனம் - சிவதொண்டன் சபை, யாழ்ப்பாணம்

## மேற்கோள்கள்

## வெளி இணைப்புகள்

பகுப்பு:நாயன்மார்கள்
டைக்குவாண்டோ

**டைக்குவாண்டோ** (*Tae Kwon Do*) என்பது கொரியாவில் அறிமுகமான ஒரு தற்காப்புக்கலை ஆகும். இக்கலை இப்போது உலகின் பல நாடுகளிலும் பரவலாகப் பயிற்சி அளிக்கப்பட்டு வருகிறது. குறிப்பாக காவற்துறை மற்றும் இராணுவத்தினரால் பயிற்சி செய்யப்படுகிறது. தென் கொரியாவில் இக்கலை ஒரு தேசிய விளையாட்டாகும்.  ஒலிம்பிக் போட்டிகளிலும் இது விளையாடப்படுகிறது.

கொரிய மொழியில் *Tae* (跆) என்பது *உதை* எனவும் *Kwon* (拳) என்பது கைகாளால் தாக்குதல் எனவும் *Do* என்பது (道) கலை எனவும் பொருள்படும். அதாவது கால், கை இவற்றால் எதிரியைத் தாக்கிச் செயலிழக்கச் செய்யும் கலை எனப் பொதுவாகக் கூறலாம். ஏனைய தற்காப்புக் கலைகள் போல் இதுவும் எதிரியை அடக்க, தற்பாதுகாப்புக்காக, விளையாட்டாக, உடற்பயிற்சிக்காக மற்றும் களியாட்டம் என்று பல வகைகளிலும் இது பயன்பாட்டில் உள்ளது.

டைக்குவாண்டோ கலையில் கால்களுக்கே அதிகம் முக்கியத்துவம் கொடுக்கப்படுகிறது. இக்கலையில் குறிப்பிட்ட வல்லுநர் எதிரி தன்னை நெருங்கும் போது கால்களைப் பயன்படுத்தி எதிரியைத் தூரத்திலேயே நிறுத்தி வைத்துத் தாக்கிச் செயலிழக்கச் செய்வார்.

## வரலாறு

நவீன டைக்குவாண்டோ கலையை அறிமுகப்படுத்தியவர் *சோய் ஹொங் ஹி (Choi Hong Hi*) என்னும் இராணுவ மேஜர் ஆவார். இவர் இரண்டாம் உலகப்போரின் போது ஜப்பானியரின் தற்காப்புக் கலைகளைக் கற்றுக் கொண்டார். கொரியாவில் அக்காலப்பகுதியில் பிரபலமாக விளங்கிய *டைக்கியான்* (taekyon) என்ற தற்காப்புக்கலையின் அடிப்படையில் புதிய முறைகளையும் புகுத்தி நவீன டைக்குவாண்டோவை ஏப்ரல் 11, 1955இல் அறிமுகப்படுத்தினார்.

கொரிய டைக்குவாண்டோ அமைப்பு (KTA) 1959 இல் அமைக்கப்பட்டது. அதே காலப்பகுதியில் இக்கலை அமெரிக்காவில் அறிமுகமானது. ஹொங் இந்த அமைப்பில் இருந்து விலகி தனியான சர்வதேச டைக்குவாண்டோ அமைப்பை 1966இல் ஆரம்பித்தார்.

1973இல் உலக டைக்குவாண்டோ அமைப்பு உருவானது. 1988இல் சியோலிலும் பின்னர் 1992இல் பார்சிலோனாவிலும் இடம்பெற்ற ஒலிம்பிக் போட்டிகளில் இது காட்சி விளையாட்டாக அறிமுகப்படுத்தப்பட்டது. பின்னர் 2000ம் ஆண்டில் சிட்னியில் இடம்பெற்ற ஒலிம்பிக் போட்டியில் முழுமையான போட்டியாக அறிமுகமானது.

## வெளி இணைப்புகள்

* உலக டைக்குவாண்டோ மையத்தின் இணையத்தளம்(WTF)
* Taekwondo  Canada Team

## மேற்கோள்கள்

பகுப்பு:தற்காப்புக் கலைகள்
பகுப்பு:ஒலிம்பிக் விளையாட்டுகள்
பகுப்பு:சண்டை விளையாட்டுக்கள்
அரசியல் தத்துவம்

**அரசியல் தத்துவம்** (*political philosophy)* என்பது நாடு, அரசு, சமூகம், குடிமக்கள், ஆட்சிமுறை, சட்டம் போன்ற அமைப்புகள் மற்றும் அவை சார்ந்த வழக்குப் பொருள்கள் (*issues*) குறித்த கருத்தியல் சுருக்கங்களில் (*conceptual abstractions*) ஈடுபடும் தத்துவப் பிரிவு ஆகும்.

## தமிழில் அரசியல் தத்துவம்
தமிழில் அரசியல் தொடர்பாக திருக்குறளில் பல தலைப்புகளில் விவரிக்கப்பட்டுள்ளன. அறம், பொருள், இன்பம் என அறியப்படும் முப்பாலிலே பொருட்பாலில் அரசியல் பற்றி இறை மாட்சி தொடங்கி இடுக்கண் அழியாமை வரையிலான இருபத்தைந்து தலைப்புகளில் இரு நூற்றைம்பது குறள் கவிதைகள் பல நுட்பமான செய்திகளை நமக்கு அறிவிக்கின்றன. அவை மட்டுமன்றி பொருட்பாலிலே அமைந்துள்ள அமைச்சியல்,அரணியல், கூழியல், படையியல், நட்பியல், குடியியல் என ஆறு இயல்களில் இயற்றப்பட்டுள்ள நாற்பத்தைந்து தலைப்புகளில் நானூற்று ஐம்பது குறள் கவிதைகள் கூறுவதும் அரசியல் தத்துவம்தான். 
தொல்காப்பியக்காலம் தொடங்கி திருக்குறள் காலம் தாண்டி ஏறக்குறைய இரண்டாயிரம் ஆண்டுகளுக்குப் பிறகும் தமிழில் அரசியல் தத்துவம் எதுவும் படைக்கப்படவில்லை. இந்த நிலையில் 2010 சூன் மாதம் தமிழ்மண் இதழில் தொல்.திருமாவளவன் அமைப்பாய்த் திரள்வோம் என்கிற அரசியல் தத்துவத் தொடரை எழுதத்தொடங்கி இந்த சனவரி 2014 வரை நாற்பது தலைப்புகளில் முதல் பாகத்தை முடித்திருக்கின்றார். பல அரசியல் தத்துவ நூல்கள் தமிழில் அறிமுகப் படுத்தப் பட்டிருந்த போதும், தமிழில்  நவீன காலத்தில் எழுதத்தொடங்கப் பட்டிருக்கின்ற முதல் தமிழ் மூல நூலாகும்.

## மேற்கத்திய அரசியல் தத்துவம்
## சாக்ரடிசுக்கு முற்காலத்தைய தத்துவம்
இது கிரேக்க தத்துவஞானி சாக்ரடிசுடைய காலத்திற்கு முற்பட்ட காலகட்ட தத்துவஞானிகளின் தத்துவத்தொகுப்பு. (இங்கு சாக்ரடிசுடைய தத்துவத்தின் தாக்கத்தால் பாதிக்கப்படாத அவர் கால தத்துவஞானிகளும் அடக்கம்.)

### மரபார்ந்த மேற்கத்திய அரசியல் தத்துவம் அல்லது கிரேக்க மற்றும் உரோமானிய அரசியல் தத்துவம்

### நவீன மேற்கத்திய அரசியல் தத்துவம்

## சீன அரசியல் தத்துவம்
## ஜப்பானிய அரசியல் தத்துவம்

பகுப்பு:அரசியல் மெய்யியல்

## மேற்கோள்கள்
உமாபதி சிவாசாரியர்

**உமாபதி சிவாசாரியர்** () சைவ சித்தாந்த நூலாசிரியர்களுள் முக்கியமானவர். நாயன்மார்களுக்குப் பின் சைவ சித்தாந்தக் கோட்பாடுகளைப் பரப்பியவர்களுள் முக்கியமானவராக இவர் விளங்குகிறார். சைவர்களால் சந்தான குரவர்கள் எனப் போற்றப்படும் நால்வருள் இவரும் ஒருவர். மெய்கண்ட சாத்திரங்கள் எனப்படும், சைவ சித்தாந்த நூல்கள் பதினான்கில் சிறிதும் பெரிதுமான எட்டு நூல்களை இயற்றியவர் இவரே.

## இளமைக் காலம்
பொ.ஊ. 13 ஆம் நூற்றாண்டின் இறுதிப்பகுதியிலும், 14 ஆம் நூற்றாண்டின் முற் பகுதியிலும் வாழ்ந்த இவர் சிதம்பரத்திலே தில்லைவாழ் அந்தணர் மரபில் பிறந்தவர். இவர் மெய்கண்ட தேவரின் மாணவரான மறைஞான சம்பந்தரைக் குருவாகக் கொண்டு அவரிடம் சைவ நூல்களைப் பயின்றவர்.

## நூல்கள்
மெய்கண்ட சாத்திரங்களுள் அடங்கும், சிவப்பிரகாசம், திருவருட் பயன், வினா வெண்பா, போற்றிப் பஃறொடை, கொடிக்கவி, நெஞ்சுவிடுதூது, உண்மை நெறி விளக்கம், சங்கற்ப நிராகரணம் என்னும் எட்டு நூல்கள் இவரால் இயற்றப்பட்டவை.

இவை தவிர, சேக்கிழாரின் திருத்தொண்டர் புராணத்தைச் சுருக்கித் திருத்தொண்டர் புராண சாரம் என்னும் பெயரிலும், சேக்கிழாரின் வரலாற்றைச் சேக்கிழார் புராணம் என்னும் பெயரிலும் எழுதினார். சிதம்பரம் கோயிலின் வரலாற்றைக் கோயிற் புராணம் என்னும் பெயரில் 100 பாடல்களால் பாடியுள்ளார். திருமுறை கண்ட புராணம், திருப்பதிக் கோவை என்னும் பிரபந்தங்களும் இவரால் இயற்றப்பட்டவையே. இவர் வடமொழியிலும் திறமை பெற்றிருந்ததால், அம் மொழியிலிருந்த பௌஷ்கராகமத்துக்குப் பௌஷ்கர சங்கிதா பாஷ்யம் என்னும் பெயரில் தெளிவுரையும் எழுதியுள்ளார்.

## கொடிக்கவி பாடிய வரலாறு
சிதம்பரம் கோயிலில் பூசை செய்யும் உரிமை கொண்ட தில்லை மூவாயிரவர்களுள் ஒருவர். இவர் தீட்சிதர் அல்லாதவரான ஒருவரைத் தனது குருவாகக் கொண்டார். இதனால் தில்லைவாழ் அந்தணர்கள் இவரைத் தங்கள் சமுதாயத்திலிருந்து நீக்கியதுடன் கோயிலில் பூசை செய்யும் உரிமையையும் மறுத்தனர். இதனால் இவர் சிதம்பரத்தை விட்டு நீங்கி வேறிடத்தில் வாழ்ந்துவந்தார். அடுத்த தடவை கோயிலில் கொடியேற்றுவதற்கென இவருடைய முறை வந்தபோது அதற்கான உரிமை இன்னொரு அந்தணருக்கு வழங்கப்பட்டது. எனினும் அவர் ஏற்றும்போது கொடி ஏறவில்லையாம். அப்போது சிவபிரானின் திருவருளால் உண்மை உணர்ந்த அந்தணர்கள் உமாபதி சிவத்தை வரவழைத்துக் கொடியேற்றும்படி கேட்டுக் கொண்டனராம். அச் சமயம் உமாபதியார் நான்கு பாடல்களைப் பாடி ஏறாதிருந்த கொடியை ஏற்றி வைத்தாராம். இவ்வாறு கொடியேறப் பாடிய நான்கு பாடல்களும் கொடிக்கவி என்ற பெயரில் மெய்கண்ட சாத்திரங்களுள் ஒன்றாக மதிக்கப்படுகின்றது.

## மேற்கோள்கள்

* பூலோகசிங்கம், பொ., *அ. சதாசிவம்பிள்ளையின் பாவலர் சரித்திர தீபகம்*, கொழும்புத் தமிழ்ச் சங்கம், கொழும்பு, 1975
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## வெளி இணைப்புகள்

பகுப்பு:புறச்சந்தான குரவர்கள்
பகுப்பு:சைவ சமய நூலாசிரியர்கள்
பகுப்பு:தமிழ் மெய்யியலாளர்கள்
சன் குழுமம்

**சன் குழுமம்** என்பது கலாநிதி மாறனின் தலைமையில் தமிழ்நாட்டில்  இயங்கும் ஒரு ஊடகக் குழுமம் ஆகும். இக்குழுமத்தில் தொலைக்காட்சிகள், பண்பலை வானொலிகள், செய்தித்தாள்கள், இதழ்கள் திரைப்படத் தயாரிப்பு நிறுவனம் எனப் பலவகைப்பட்ட ஊடக நிறுவனங்கள் இடம் பெற்றுள்ளன. இந்நிறுவனம் தொடர்ந்து 28 ஆண்டுகளாகத் தான் வழங்கும் சேவைகளில் முன்னணியில் இருந்து வருகிறது.

சன் குழுமத்தில் தற்போது தமிழ், தெலுங்கு, கன்னடம், மலையாளம் மற்றும் பெங்காலி போன்ற நான்கு மொழிகளில் 32 தொலைக்காட்சி அலைவரிசைகள் (24 நிலையான வரையறுத் தொலைக்காட்சி +8 உயர் வரையறுத் தொலைக்காட்சி) இருக்கின்றன, இந்தக் குழுவிடம் இந்தியா முழுவதும் 70 பண்பலை ஒலிபரப்பு வானொலி நிலையங்கள், தினகரன், தமிழ்முரசு ஆகிய செய்தித்தாள்கள், 6 வார இதழ்கள், டிடிஎச் தொலைக்காட்சிச் சேவை ஆகியவை உள்ளன

## தொலைக்காட்சி
1990 ஆம் ஆண்டில் கலாநிதி மாறன் என்பவரால் தமிழில் 'பூமாலை' என்ற மாதாந்திர காணொளி செய்தி இதழைத் தொடங்கினார். அதன் பிறகு ஏப்ரல் 14, 1993 அன்று தொடங்கப்பட்ட குழுவின் முதல் மற்றும் முதன்மை அலைவரிசை சன் தொலைக்காட்சி ஆகும். 133 மில்லியன் டாலர் திரட்டிய பின்னர் சன் தொலைக்காட்சி 24 ஏப்ரல் 2006 அன்று பம்பாய் பங்குச் சந்தையில் பட்டியலிடப்பட்டது. சன் குழுமத்தின் துணை நிறுவனமான சன் டிவி நெட்வொர்க் நிறுவனத்தில் தமிழ், தெலுங்கு, கன்னடம், மலையாளம், பெங்காலி மற்றும் மராத்தி (விரைவில்) ஆகிய மொழிகளில் 33 தொலைக்காட்சி அலைவரிசைகளை கொண்டுள்ளது.

## அச்சு ஊடகம்
;செய்தித்தாள்
* தினகரன்
* தமிழ்முரசு

;இதழ்கள்
* குங்குமம்
* முத்தாரம்
* வண்ணத்திரை

;மாதம் இரு முறை
* குங்குமச் சிமிழ்
* குங்குமம் தோழி
* ஆன்மிக பலன்

## OTT இயங்குதளம்
* சன் நெக்ட்ஸ்

## தொலைக்காட்சி விநியோகம்
;டிடிஹ் சேவை
* சன் டைரக்ட்

;கேபிள் டி.வி
* சுமங்கலி கேபிள் விஷன்

## திரைப்பட தயாரிப்பும் விநியோகமும்
* சன் பிக்சர்ஸ்

## ஐபில் அணிகள்
* சன்ரைசர்ஸ் ஹைதராபாத்

## பண்பலை

## மேற்கோள்கள்

## வெளி இணைப்புகள்
* 


பகுப்பு:தொலைக்காட்சி நிலையங்கள் சென்னை
பகுப்பு:இந்திய தொழிற் குழுமங்கள்
பகுப்பு:இந்தியாவின் பொழுதுபோக்கு நிறுவனங்கள்
பகுப்பு:இந்தியப் பதிப்பகங்கள்
பகுப்பு:1993 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
இன்பத்தமிழ் ஒலி

**இன்பத்தமிழ் ஒலி** என்பது அவுஸ்திரேலியாவின் சிட்னியில் இருந்து ஒலிபரப்பாகும் தமிழ் வானொலிச் சேவை ஆகும். இது 1996 மே 15 இல் இலங்கை வானொலி முன்னாள் ஒலிபரப்பாளர் பாலசிங்கம் பிரபாகரனால் ஆரம்பிக்கப்பட்டது. தனியான வானொலிக் கலையகத்தைக் கொண்டுள்ள இவ்வானொலி நிலையமே ஆஸ்திரேலியாவில் 24 மணித்தியாலங்கள் தமிழ் நிகழ்ச்சிகளை முதன் முதலில் ஒலிபரப்பியது. உலகில் இரண்டாவது 24 மணி நேர தமிழ் வானொலி ஆகும்.

நியூ சவுத் வேல்ஸ், விக்டோரியா மற்றும் அவுஸ்திரேலியத் தலைநகர் மண்டலம் ஆகிய மாநிலங்களுக்கு இன்பத் தமிழ் ஒலி தனது தமிழ் நிகழ்ச்சிகளை நடத்துகிறது. அத்துடன் செய்மதி ஊடாக அவுஸ்திரேலியாவின் அனைத்து மாநிலங்களுக்கும் நியூசிலாந்துக்கும் இன்பத்தமிழ் ஒலி செல்கிறது.

## சாதனைகள்
* ஆஸ்திரேலியாவில் முதன் முதலில் *நேயர்களுடன் நேரடி உரையாடல்* (talk back) நிகழ்ச்சியை நடத்தி தொடர்ந்து இன்றும் வெற்றிகரமாக நடத்தி வருகிறது. இந்நிகழ்ச்சியை பாலசிங்கம் பிரபாகரன் நடத்தி வருகிறார்.
* இலங்கையில் சக்தி எஃப்.எம். வானொலியுடன் இணைந்து நேயர்களுடன் நேரடி உரையாடல் நிகழ்ச்சியை நடத்தியது.
* கனடா, லண்டன், இலங்கை வானொலிக் கலையகங்களுடன் இணைந்து ஒரே நேரத்தில் நேயர்களுடன் கலந்துரையாடி சாதனை படைத்தது.
* சிங்கப்பூர் ஒலி 96.8 தமிழ் வானொலிச் சேவையுடன் இணைந்து சிங்கப்பூர், அவுஸ்திரேலிய நேயர்களுடன் நேரடி உரையாடல் நிகழ்ச்சியை நடத்தியது.

## அறிவிப்பாளர்கள்
இன்பத்தமிழ் ஒலியின் அறிவிப்பாளர்களாக பாலசிங்கம் பிரபாகரன், திலகா பிரபாகரன், களுவாஞ்சிக்குடி யோகன், செந்தூரன் சிதம்பரநாதன், செல்வி ரஞ்சன், யூசவ், சுவேதன் தனபாலசிங்கம், குலேந்திரன் பரமானந்தசிங்கம் ஆகியோர் சேவையாற்றுகின்றனர்.

## மேற்கோள்கள்

## வெளி இணைப்புகள்
*இன்பத்தமிழ் ஒலி இணையதளம்

பகுப்பு:ஆஸ்திரேலியத் தமிழ் வானொலிகள்
திருவியலூர் உய்யவந்ததேவ நாயனார்

**திருவியலூர் உய்யவந்ததேவ நாயனார்** சைவ சித்தாந்த நூல்களுள் ஒன்றான திருவுந்தியார் என்னும் நூலை இயற்றியவர். வட பகுதியிலிருந்து தென்னாட்டுக்கு வந்திருந்த போது, திருக்கடவூரைச் சேர்ந்த ஆளுடையதேவ நாயனார் என்பவரின் வேண்டுகோளுக்கு இணங்கி இந் நூலை இவர் இயற்றினார் என அ. சதாசிவம்பிள்ளை குறிப்பிட்டுள்ளார்.

இவர் திருவுந்தியாரை இயற்றிய காலம் கி.பி 1148 என மு. அருணாசலம் குறிப்பிட்டுள்ளார். இது சரியாயின் திருவியலூர் உய்யவந்ததேவ நாயனார் 12 ஆம் நூற்றாண்டின் நடுப்பகுதியில் வாழ்ந்தவர் எனக் கூறலாம். எனினும் இதற்குச் சரியான ஆதாரங்கள் இல்லை எனக் கூறப்படுகின்றது .

## குறிப்புகள்


## உசாத்துணைகள்

* பூலோகசிங்கம், பொ., *அ. சதாசிவம்பிள்ளையின் பாவலர் சரித்திர தீபகம்*, கொழும்புத் தமிழ்ச் சங்கம், கொழும்பு, 1975.

## இவற்றையும் பார்க்கவும்

* மெய்கண்ட சாத்திரங்கள்

பகுப்பு:சைவ சித்தாந்தம்
பகுப்பு:சைவ சமய நூலாசிரியர்கள்
1314

**1314** (**[[ரோம எண்ணுருக்கள்|MCCCIV]]**) ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜூன் 24 - *ரொபேர்ட் த ப்ரூஸ்* தலைமையில் ஸ்கொட்லாந்துப் படைகள் இரண்டாம் எட்வேர்ட் மன்னர் தலைமையிலான இங்கிலாந்துப் படையினரைத் தோற்கடித்தனார். ஸ்கொட்லாந்து தனது விடுதலையை மீண்டும் பெற்றது.
* உலக வரைபடம் (*Mappa Mundi*) வரையப்பட்டது. இதில் ஜெருசலேம் மையத்தில் காட்டப்பட்டது.

## பிறப்புகள்
* முதலாம் ராமாதிபோதி, ஆயுத்தயா (தற்போதைய தாய்லாந்தின் பகுதி) மன்னர் (பி. 1369)

## இறப்புகள்

## மேற்கோள்கள்

*
சிட்டி பெ. கோ. சுந்தரராஜன்

**சிட்டி பெ. கோ. சுந்தரராஜன்** (ஏப்ரல் 20, 1910 - ஜூன் 24, 2006) மணிக்கொடிக் கால எழுத்தாளர், திரைப்பட விமர்சகர், பட்டதாரி ஆசிரியர்.

அகில இந்திய வானொலியின் இதழான வானொலி இதழின் பொறுப்பாசிரியராகவும் முதுநிலை நிருபராகவும் 1968 வரை பணி புரிந்தவர். மதுரை காமராசர் பல்கலைக்கழகத்தின் சிறப்புப் பேராசிரியராக சோ. சிவபாதசுந்தரத்துடன் இணைந்து பணியாற்றியவர். *[[1875]]இல் ஆதியூர் அவதானி* - முதல் தமிழ்க் கவிதை நூலை வெளியிட்டவர். (சிவபாதசுந்தரத்துடன் கண்டுபிடித்து வரலாற்று முறையிலான முன்னுரை எழுதி 1994இல் இது  வெளியானது).

## விருதுகள்
* ஐந்தாவது உலகத்தமிழாராய்ச்சி மாநாட்டில் இந்தியப் பிரதமரால் கௌரவிக்கப்பட்டவர்.
* 1989இல் சென்னைப் புத்தகக் கண்காட்சியில் *ரோல் ஆஃப் ஹானர்* விருது வழங்கப் பெற்றவர்.
* *தமிழ் சிறுகதை: வரலாறும் வளர்ச்சியும்* - சோ சிவபாதசுந்தரத்துடன் எழுதிய நூலுக்கு *இலக்கியச் சிந்தனை* விருது பெற்றவர்.

## எழுதிய நூல்கள்
* *அந்தி மந்தாரை* (சிறுகதைத் தொகுப்பு)
* *சில விஷயங்கள்* (நகைச்சுவைக் கட்டுரைகள்)
* *கண்ணன் என் கவி* (கு.ப.ரா.வுடன் சேர்ந்து பாரதியார் படைப்புகள் பற்றி எழுதிய திறனாய்வு)
* *தமிழ் நாவல் நூற்றாண்டு வளர்ச்சி* (சோ. சிவபாதசுந்தரத்துடன் சேர்ந்து எழுதிய இலக்கிய வரலாறு)
* *நடந்தாய் வாழி காவேரி* (தி. ஜானகிராமனுடன் இணைந்து எழுதிய பயணநூல்)

## தமிழ் மொழிபெயர்ப்புகள்
* கே. ஏ. நீலகண்ட சாஸ்திரி, Verrier Elwin, Lester Brown, JS Pruthi ஆகியோர் நூல்கள்

## ஆங்கிலப் படைப்புகள்
* *தி லைஃப் ஆஃப் சத்தியமூர்த்தி*
* *தி பரமாச்சார்யா*

## வெளி இணைப்புகள்
* சிட்டி என்றொரு தகவல் பெட்டகம் , திருப்​பூர் கிருஷ்​ணன், தினமணி, 23 சனவரி 2011
* சிட்டி பெ. கோ. சுந்தரராஜன்
* சிட்டி என்னும் சிரிப்பாளி - நரசய்யா
* சிட்டியின் பதிவுகள்

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:1910 பிறப்புகள்
பகுப்பு:2006 இறப்புகள்
மனவாசகம் கடந்தார்

**மனவாசகம் கடந்தார்** என்பவர் சைவ சித்தாந்த நூலாசிரியர்களுள் ஒருவர். மெய்கண்ட சாத்திரங்கள் என வழங்கப்படும் 14 நூல்களுள், உண்மை விளக்கம் என்னும் நூலை எழுதியவர். கடலூர் மாவட்டம், பண்ருட்டி அருகிலுள்ள திருவதிகை என்னும் ஊரைச் சேர்ந்த இவர், சந்தான குரவர்களுள் முதன்மையானவரான மெய்கண்ட தேவரின் மாணவர்.

## உசாத்துணைகள்

* பூலோகசிங்கம், பொ., *அ. சதாசிவம்பிள்ளையின் பாவலர் சரித்திர தீபகம்*, கொழும்புத் தமிழ்ச் சங்கம், கொழும்பு, 1975.
* இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)

பகுப்பு:சைவ சித்தாந்தம்
பகுப்பு:சைவ சமய நூலாசிரியர்கள்
இசுடர்லிங் சுழல் எண்

கணிதத்தில் ஸ்டர்லிங் எண் என்பது இரண்டு வகையாகப் புழங்குகிறது. அவைகளில் ஒரு* n*-கணத்தை *k* சுழல்களாகப் பிரிக்கக்கூடிய  வழிகளின் எண்ணிக்கை  **முதல் வகை ஸ்டர்லிங் எண்** அல்லது **இசுடர்லிங் சுழல் எண்** எனப் பெயர் பெறும்.அதாவது எத்தனை ''n''-வரிசைமாற்றங்கள் *k* சுழல்களாலானவை என்ற எண்தான் இது. இதற்குக் குறியீடு  s(n,k) என்றோ அல்லது  
\begin{bmatrix}
n\\
k
\end{bmatrix} என்றோ பயன்படுத்தப்படுகிறது. இதை  n-cycle-k என்றோ n-சுழல்-k என்றோ உச்சரிக்கலாம். 

எடுத்துக்காட்டாக, \begin{bmatrix}
4\\
3
\end{bmatrix} = 6

ஏனென்றால், {a,b,c,d} போன்ற ஒரு 4-கணத்தின் மூன்றுசுழற்பிரிவுகள்:

:  **a/b/cd;  a/c/bd;  a/d/bc;  b/c/ad;  b/d/ac;  c/d/ab**

இவ்வெண்களின் முதல் சில மதிப்புகளின் அட்டவணையை ஸ்டர்லிங் எண்கள் என்ற கட்டுரையில் பார்க்கவும்.

## மீள்வரு தொடர்பு

n > 0 என்றால்,

:\begin{bmatrix}
n\\
k
\end{bmatrix} =  (n-1) \begin{bmatrix}
n - 1\\
k
\end{bmatrix} + \begin{bmatrix}
n - 1\\
k - 1
\end{bmatrix}

n பொருள்களை    k சுழல்கள் உள்ள திரிபுகளாகச்செய்யும் செயலில், முதல் பட்சமாக    x_0 என்ற ஒரு குறிப்பிட்ட பொருளை  ஒற்றை உறுப்புச்சுழலாக வைத்திருக்கலாம். இப்பட்சம்  \begin{bmatrix}
n-1\\
k-1
\end{bmatrix} வழிகளில்  ஏற்படக்கூடியது.

இரண்டாவது பட்சமாக x_0 மற்ற ஏதாவதொரு சுழலில் ஓருறுப்பாக இருக்கவேண்டும்.  மற்ற சுழல்களின் எண்ணிக்கை \begin{bmatrix}
n-1\\
k
\end{bmatrix}. இவைகளில் x_0 ஓருறுப்பாக இருக்கக்கூடிய வழிகளின் எண்ணிக்கையைக் கணிப்பதற்கு முதலில் நாம் குறிப்பாக எடுத்துக் கொள்ளவேண்டியது, ஒரு r-சுழலில் ஒரு புது உறுப்பை r வழிகளில் சேர்க்கலாம் என்பதுதான். k சுழல்களில் எதுவும் இந்த x_0 ஐ ஏற்றுக்கொள்ளலாம்.இச்சுழல்களின் நீளங்கள்  r_1, r_2, ... , r_k ஆக வெவ்வேறாக இருந்தாலும் r_1 + r_2 + ... + r_k = n-1 என்பது நிச்சயம். அதனால் x_0 ஐ  \begin{bmatrix}
n-1\\
k
\end{bmatrix} சுழல்களில் ஏதாவதொரு சுழலில் சேர்ப்பதற்கு  (n-1) வழிகள் உள்ளன.

இவ்விரண்டு பட்சங்களின் உருவகம் தான் மீள்வரு தொடர்பு  (Recurrence Relation)

## ஏறுமுகக் காரணியத்துடன் உறவு

:n > 0 ஆக இருக்குமானால்,

: (*): x(x + 1)(x + 2) ... (x + n - 1) = \sum_{k} \begin{bmatrix}
n\\
k
\end{bmatrix} x^k.

இதனுடைய நிறுவல் உய்த்தறிதல்  (Induction) முறையில் செய்யப்படுகிறது. முதலில் ஒரு குறியீடு.

: [x]^k = x(x+1)(x+2) ... (x+k-1)

: [x]^1 = x

:  [x]^2 = x(x+1) = \begin{bmatrix}
2\\
2
\end{bmatrix} x^2  +  \begin{bmatrix}
2\\
1
\end{bmatrix} x  
இவை உய்த்தறிதல் முறையின் முதல் படிகள்.  k-ஆம் படியிலிருந்து      k+1- ஆம் படிக்குச்செல்வதற்கு, நாம்

:  (x+n-1) x^k = x^{k+1} + (n-1) x^k

யை பயன்படுத்தவேண்டியிருக்கும்.

## இறங்குமுகக் காரணியத்துடன் உறவு

(*) இல் x ஐ  (-x) ஆக மாற்றினால், கிடைப்பது:

:n > 0 ஆக இருக்குமானால்,

: (*): x(x - 1)(x - 2) ... (x - n + 1) = \sum_{k} \begin{bmatrix}
n\\
k
\end{bmatrix} (-1)^{n-k} x^k

## இவற்றையும் பார்க்கவும்

ஸ்டர்லிங் உட்கண எண்

பகுப்பு:சேர்வியல்
பகுப்பு:குறிப்பிடத்தக்க எண் வகைகள்

## மேற்கோள்கள்
சித்திரவதைக்கு ஆளானோருக்கான சர்வதேச ஆதரவு நாள்

**சித்திரவதைக்கு ஆளானோருக்கான சர்வதேச ஆதரவு நாள்** (*International Day in Support of Torture Victims*), என்பது உலகெங்கணும்  உடல் உள முறையில் பல்வேறு சித்திரவதைகளுக்கு (துன்புறுத்தலுக்கு) ஆளானோருக்கு ஆதரவு தெரிவிக்கும் வகையில் ஐக்கிய நாடுகள் அவையினால் சூன் 26ம் நாளன்று விழிப்புணர்வூட்டும் ஒரு சிறப்பு நாளாகும்.

## வரலாறு
சூன் 26 1987ஆம் ஆண்டில் ஐக்கிய நாடுகள் பொதுச்சபைக் கூட்டத்தில் சித்திரவதைக்கெதிரான தீர்மானம் எடுக்கப்பட்டது. மனித சமூகத்தின் அடிப்படை உரிமைகள் பாதுகாக்கப்படுவதன் மூலமே உலகில் விடுதலை, அறம் நீதி, மற்றும் அமைதி ஏற்பட வாய்ப்புண்டு என்பதை இத்தீர்மானம் எடுத்துக்காட்டுகின்றது.

இன்று உலகெங்கணும் ஐநா அவையின் ஆதரவில் 200-க்கும் மேற்பட்ட மையங்கள் சித்திரவதைக்கு ஆளானோருக்கு மருத்துவத்தீர்வு அளிக்கின்றன.

## வெளி இணைப்புகள்
* சித்திரவதைக்கு ஆளானோருக்கான சர்வதேச ஆதரவு நாள் - 
* சித்திரவதையில் இருந்து தப்பியோர் - 
* சித்திரவதைக்கு ஆளானோருக்கான சர்வதேச ஆதரவு நாள் - புன்னியாமீன்

பகுப்பு:சூன் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
ஆனந்தபைரவி

**ஆனந்தபைரவி** இராகம் கருநாடக இசையில் பயன்படும் இராகங்களில் ஒன்றாகும். இது 20வது மேளகர்த்தா இராகமாகிய, "வேத" என்றழைக்கப்படும் 4வது சக்கரத்தின் 2வது மேளமாகிய நடபைரவியின் ஜன்னிய இராகம் ஆகும். இந்த இராகம் இந்தியாவின் நாட்டுப்புற பாடல்களில் பிரபலமானது. பண்டைய தமிழிசைப் பண்களில் **திருவிசைப்பா** என்னும் பெயருடன் அழைக்கப்படுகிறது.

## இலக்கணம்

* இந்த இராகத்தில் ஷட்ஜம், சதுஸ்ருதி ரிஷபம் (ரி2),  சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.
* இது ஒரு ஸம்பூர்ண இராகம் என்றாலும் ஒரு மேளகர்தா இராகம் ஆகாது, ஏனெனில் இதில் வக்ர ஆரோகணம் உள்ளது.
* இது ஒரு பாஷாங்க இராகம். இன்த இராகத்தில் மூன்று அன்னிய சுரங்கள் வருகின்றன. இவை ஆரோகணத்திலும் அவரோகணத்திலும் வரவில்லை, ஆனால் சில பிரயோகங்களில் வருகின்றன.

## உருப்படிகள்
# சியாமா சாஸ்திரிகள் இந்த இராகத்தில் நிறைய உருப்படிகள் இயற்றினார். அவர் இந்த இராகத்தை தற்போதய உருவிற்கு எடுத்து வந்ததாக கூறப்படுகிறது.

## ஆனந்தபைரவி இராகத்தில் அமைந்த திரையிசைப் பாடல்கள்
# *கொஞ்சநாள் பொறு தலைவா* :- ஆசை
# *போய்வா மகளே* :- கர்ணன்

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## மேற்கோள்கள்


## வெளியிணைப்புகள்
* Raga Anandabhairavi - டி. எம். கிருஷ்ணாவின் வாய்ப்பாட்டுக் காணொலி

பகுப்பு:நடபைரவியின் ஜன்னிய இராகங்கள்
தக்கயாகப் பரணி

**தக்கயாகப் பரணி (தக்கன் + யாகம் + பரணி)** ஒட்டக்கூத்தர் என்னும் புலவரால் பாடப்பட்டது. இந் நூல் தமிழ் நாட்டில் சோழர் ஆட்சி நிலவிய 12-ஆம் நூற்றாண்டைச் சேர்ந்தது. இந்த நூலின் வழியாக அக்காலச் சைவம் பற்றிய பல தகவல்களை அறிய முடிகிறது. சிவபெருமானுக்காகப் பாடப்பட்ட இந்நூலில், பிள்ளையார் பெயரில் காப்புச் செய்யுள் பாடும் மரபுக்கு மாறாக வைரவர் பெயரில் காப்புச் செய்யுள் உள்ளது.

ஒட்டக்கூத்தர் பாடிய தக்கயாகப்பரணியில் **814 தாழிசைகள்** உள்ளன. அவற்றுள் 516 தாழிசைகளுக்கு மட்டும் 16-ஆம் நூற்றாண்டில் தோன்றிய உரை உள்ளது. ஏனையவற்றைக் ‘கவிச்சக்கரவர்த்தியின் வாக்கு அல்ல’ என அந்த உரை குறிப்பிடுகிறது. இவை பிற்காலத்தவரின் இடைச்செருகல்கள்

தக்கயாகப்பரணி உரை இந்த நூலின் சிறப்பைக் காட்டுகிறது.
## கருவிநூல்
மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

## இவற்றையும் பார்க்கவும்
* தமிழ் இலக்கியப் பட்டியல்

பகுப்பு:பரணிகள்
பகுப்பு:12 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
திசையன் வெளியின் பரிமாணம்

கணிதத்தில், **திசையன் வெளியின் பரிமாணம்** (*Dimension of Vector Space*) என்பது திசையன் வெளியினுடைய ஒரு அடுக்களத்திலிருக்கும் திசையன்களின் எண் அளவை. இதை 'ஹாமெல் பரிமாணம்' அல்லது 'இயற்கணித பரிமாணம்' என்றும் சொல்வர். ஒரு திசையன் வெளியின் எல்லா அடுக்களங்களும் ஒரே எண் அளவையுள்ளன. அதனால் திசையன் வெளியின் பரிமாணம் துல்லியமாக வரையறுக்கப்பட்டதாக ஆகிறது. திசையன் வெளியின் அளவெண்களம் F என்றால் அதன் பரிமாணத்தை dim*F*(*V*) என்றோ அல்லது [V : F] என்றோ எழுதுவது வழக்கம். அளவெண்களம் என்னதென்று சந்தர்ப்பத்திலிருந்து தெரிகிற பட்சத்தில், dim(*V*) என்று எழுதினாலே போதும்.

dim(V) முடிவுறு எண் அளவையாக இருந்தால், அத்திசையன்வெளி முடிவுறு பரிமாணமுள்ளது என்று சொல்வோம்.

## எடுத்துக்காட்டுகள்

dim**R**(**R**3) = 3. ஏனென்றால் **R**3 க்கு {(1,0,0), (0,1,0), (0,0,1)} என்ற மூன்று திசையன்கள் அடுக்களமாகின்றன.

dim**R**(**R***n*) = *n*.

dim*F*(*F**n*) = *n* இங்கு F என்பது ஏதாவதொரு களம்.

சிக்கலெண்களின் களமான C ஐ மெய்த்திசையன் வெளியாகவும் கருதலாம், சிக்கற்திசையன் வெளியாகவும் கருதலாம். அதனால்,

::dim**R**(**C**) = 2

:: dim**C**(**C**) = 1.

ஒரு சூனியத்தை மாத்திரம் தனது திசையனாகவுடைய, சூனியத்திசையன் வெளியின் பரிமாணம் சூனியம். இந்த ஒரு திசையன் வெளிக்கு மட்டும்தான் பரிமாணம் சூனியமாக இருக்கும்.

## சில முக்கிய தேற்றங்கள்

V ஒரு திசையன் வெளி.

::* *U, V* இன் உள்வெளியாக இருக்குமானால், dim(*U*) ≤ dim(*V*).

::* *U, V* இன் உள்வெளியாகவும் இருந்து, *V* முடிவுறுபரிமாணமுள்ளதாகவும் இருக்குமானால்,

::dim(U) = dim(V) \Leftrightarrow  U = V

::* ஒரே களத்தை அளவெண்களமாகக்கொண்ட இரு திசையன்வெளிகள் ஒரே பரிமாணமுள்ளவையாக இருந்தால், அவைகளின் அடுக்களங்களினிடையில் வரையறுக்கப்படும் எந்த இருவழிக்கோப்பையும் அத்திசையன்வெளிகளினூடே ஒரு இருவழி நேரியல் கோப்பாக விரித்துவிடமுடியும்.

::* இரு முடிவுறு பரிமாணமுள்ள திசையன்வெளிகளுக்கிடையே T: V \longrightarrow W ஒரு நேரியல்கோப்பாகவும், R(T) T இன் வீச்சாகவும், N(T) Tஇன் சுழிவாகவும் இருக்குமானால்,

::: ***dim(R(T) + dim(N(T) = dim V***

இதற்கு வீச்சளவை சுழிவளவை தேற்றம் (Rank-Nullity Theorem) எனப்பெயர்.

## இவற்றையும் பார்க்கவும்

* திசையன் வெளியின் அடுக்களம்
* உள்வெளி

பகுப்பு:நேரியல் இயற்கணிதம்
பகுப்பு:சார்புப் பகுவியல்
பகுப்பு:திசையன் நுண்கணிதம்
பகுப்பு:திசையன்கள்